HC Nové Zámky

**HC Nové Zámky** je slovenský hokejový klub v Nových Zámkoch, ktorý bol v rokoch 2016-2025 pravidelným účastníkom najvyššej slovenskej hokejovej súťaže - Tipos extraliga.

Predošlé názvy klubu boli: Ice Tigers Nové Zámky, HC Mikron Nové Zámky.

## História
Na jar 2011 vznikol nový hokejový klub HC Nové Zámky s.r.o., ktorý zastrešuje seniorský hokej v Nových Zámkoch a úzko spolupracuje pri výchove mládeže v združenom klube HK Lokomotíva Nové Zámky. HC Nové Zámky sa v roku 2011 uchádzali o účasť v 1. hokejovej lige administratívnym krokom, odkúpením licencie od MHK Dolný Kubín, čo zo začiatku riadiaci orgán akceptoval, no vo finálnej fáze riadiaci orgán bezprecedentne zamietol vstup Nových Zámkov do 1. hokejovej ligy.

Následne sa klub na základe povolenia SZĽH prihlásil do medzinárodnej MOL ligy. Hneď v prvej sezóne sa Nové Zámky prebojovali do semifinále, kde však prehrali s klubom HSC Csíkszereda. Nasledujúcu sezónu 2013/14 sa už HC Nové Zámky stali víťazom MOL Ligy. V sezóne 2014/15 sa opäť prebojovali do finále, kde však nestačili na Miskolci JJSE.

HC Nové Zámky pôsobili aj 2. hokejovej lige, ktorú v sezóne 2014/15 vyhrali. Po splnení štandardných podmienok v sezóne 2015/16 nahradili v 1. hokejovej lige  klub MŠHK Prievidza, ktorý sa zo súťaže k 26. novembru 2014 odhlásil a bol považovaný za zostupujúce mužstvo. V sezóne 2015/16 klub opustil MOL ligu a začal hrať 1. hokejovú ligu na Slovensku.

Ako nováčik v sezóne 2015/16 obsadili  HC Nové Zámky pod vedením Miroslava Chudého a Jaroslava Töröka v 1. hokejovej lige po základnej časti druhé miesto so ziskom 90 bodov. V prvom kole play-off triumfovali nad HC Dukla Senica 3:1 na zápasy a v semifinále narazili na MHK 32 Liptovský Mikuláš. Cez Liptovský Mikuláš prešli hľadko, 3:0 na zápasy a s istotou účasti v baráži o Tipsport Ligu vo finále vyzvali HC 46 Bardejov. Vo finálovej sérii triumfovali 3:2 na zápasy a stali sa víťazom 1. hokejovej ligy v sezóne 2015/16.

Postupom do finále 1. hokejovej ligy si Novozámčania zabezpečili postup do play-out (baráže) Tipsport Ligy 2015/16. Spolu s HC Nové Zámky sa v play-out predstavil aj ich finálový súper, HC 46 Bardejov a deviate mužstvo Tipsport Ligy, ŠHK 37 Piešťany. HK 36 Skalica sa z Tipsport Ligy odhlásila a tak sa play-out odohralo s tromi mužstvami. Tabuľku play-out ovládli HC Nové Zámky so ziskom 13 bodov a stali sa prvým postupujúcim do Tipsport Ligy 2016/17. Na druhom, postupovom mieste sa umiestnili s 12 bodmi ŠHK 37 Piešťany a na poslednom, nepostupovom mieste s 11 bodmi HC 46 Bardejov.

V sezóne Tipsport ligy 2016/17 boli HC Nové Zámky nováčikom spolu so staronovým účastníkom MHK 32 Liptovský Mikuláš, ktorý sa vrátil po 6 sezónach v 1. hokejovej lige do najvyššej súťaže, po odkúpení licencie od tímu ŠHK 37 Piešťany. HC Nové Zámky vo svojej prvej sezóne postúpili do playoff z 8. miesta, kde sa v štvrťfinále stretli proti víťazovi základnej časti - HC '05 Banská Bystrica. V 4. zápase série sa Novým Zámkom podarilo vyhrať prvýkrát zápas v play-off (výsledkom 3:2), ale ani to nestačilo na neskoršieho majstra celej ligy Banskú Bystricu, ktorá Nové Zámky porazila celkovo 4:1 na zápasy. Ďalšiu sezónu 17/18 HC Nové Zámky opäť postúpili do playoff z 8. miesta, avšak tentokrát vo štvrťfinále nestačili na svojho krajského rivala z Nitry, ktorý ich porazil 4:0 na zápasy. V ďalšej sezóne 18/19 (po zmene formátu ligy) sa Nové Zámky dlho držali v prvej šestke avšak po prehre v rozhodujúcom zápase s Duklou Trenčín si nakoniec zahrali osemfinále proti tímu HC 07 Detva, ktorý ich porazil 3:1 na zápasy. V ďalšej sezóne - 19/20 sa Novým Zámkom, v historicky prvom zápase proti Slovanu Bratislava, ktorý sa po 7 rokoch v KHL vrátil do najvyššej slovenskej súťaže, podarilo vyhrať 6:7 na zimnom štadióne Ondreja Nepelu. Sezóna sa však skončila predčasne kvôli pandémii koronavírusu. 

Pred sezónou 20/21, ktorá bola opäť poznačená koronavírusom, sa HC Nové Zámky účastnili Tipsport Kaufland Cupu, kde hrali v skupine s tímami HC Slovan Bratislava, HK Nitra a HK Skalica, kde Nové Zámky skončili na nepostupovom 3. mieste. A práve po zápase s tímom HK Skalica sa hráči tímu HC Nové Zámky ako jeden z prvých slovenských tímov nakazili koronavírusom pre ktorý začali sezónu neskoršie. Aj napriek covidu sa Novým Zámkom darilo a držali sa dlho na prvom mieste, ale po sérii prehier skončili na 9. mieste, kde si po 2 rokoch zahrali opäť osemfinále, tentokrát proti osemnásobnému majstrovi Slovenska HC Košice, ktoré Nové Zámky porazili 3:1 na zápasy a po 3 rokoch sa predstavili vo štvrťfinále proti víťazovi základnej časti - HKm Zvolen, ktorý ich porazil 4:0 na zápasy. V ďalšej sezóne 21/22 sa Nové Zámky umiestnili na nepostupovom 11. mieste, ale vyhli sa baráži. Sezóna 22/23 bola zatiaľ pre HC Nové Zámky najvydarenejšia. Ako v sezóne 20/21 sa Nové Zámky dlho držali na prvom mieste, ale po sérii neúspešných zápasov sa Zámky nakoniec udržali v prvej šestke a postúpili po 4-krát do štvrťfinále, kde sa opäť stretli s tímom HKm Zvolen, ktorý ich opäť porazil tentokrát 4:1 na zápasy. Zámky sa nakoniec ocitli na celkovom 7. mieste. V sezóne 23/24 skončili na nepostupovom 11. mieste, kde skončili s 58 bodmi a mali 6 bodovú stratu na 10. miesto.

Sezóna 24/25 bola pre klub najhoršia. Od začiatku sa klubu nedarilo, v prvom a štvrtom kole prehrali s gólovým rozdielom, no v šiestom kole prehrali s Nitrou 1:6. Následne vyhrali so Slovanom Bratislava 2:0 a so Spišskou Novou Vsou 8:5, no prestalo sa im dariť do Vianoc, kde vyhrali s Banskou Bystricou 4:0 a s Nitrou 8:1. Novým Zámkom sa napriek tomu nepodarilo sa dostať aspoň na 11. miesto a vyhrali z 54 zápasov iba 8-krát, začo získali iba 29 bodov. Stratu na 11. miesto mali až 30 bodov. Dlho bola budúcnosť klubu nejasná. Či sa bude hrať TIPOSSHL, maďarskú MOL ligu alebo skončí hokej dlho nebolo známe, no nakoniec ca klub rozhodol hrať TIPOSSHL 1. hokejovú ligu.

## Športové úspechy
* 2013/14 - Majster MOL Ligy
* 2014/15 - Vicemajster MOL Ligy
* 2014/15 - Víťaz základnej časti 2. hokejovej ligy skupiny A (západ)
* 2014/15 - Celkový víťaz 2. hokejovej ligy
* 2015/16 - Víťaz 1. hokejovej ligy
* 2015/16 - Postup do Tipsport Ligy
* 2018 - Víťaz Vyšehradského pohára
* 2020/21 - Postup do štvrťfinále Tipos extraligy v predkole cez súpera HC Košice

## Celkové umiestnenia v jednotlivých sezónach

### MOL Liga
* **1. miesto:** Súbor:Med 1.png 2013/14
* **2. miesto:** Súbor:Med 2.png 2014/15
* **4. miesto:** 2012/13

### 2. hokejová liga
* **1. miesto:** Súbor:Med 1.png 2014/15
* **6. miesto:** 2011/12, 2013/14
* **7. miesto:** 2012/13

### 1. hokejová liga SR
* **1. miesto:** Súbor:Med 1.png 2015/16

### Play-out Extraligy
* **1. miesto:** postup do Tipsport Ligy 2015/16

### Extraliga
* **7.miesto:** 2022/23
* **8.miesto:** 2016/17, 2017/18, 2020/21
* **9.miesto:** 2018/19
* **11.miesto:** 2019/20, 2021/22, 2023/24
* **12. miesto:** 2024/25

## Účinkovanie na ligovej scéne

## Účinkovanie v domácich pohároch

## Návštevnosť divákov v jednotlivých sezónach

* sezóna 2020/2021 bola celá odohraná bez divákov v dôsledku pandémie Covid-19.
** sezóna 2021/2022 bola ovplyvnená  pandémiou Covid-19. 18 zápasov bolo odohratých bez diváckeho obmedzenia, 5 zápasov bez prítomnosti divákov a 2 zápasy s maximalnou kapacitou 100 ľudí (bez započítania do priemeru).

### Rekordné návštevnosti

## Produktivita lídrov v jednotlivých sezónach

## Historické tabulky lídrov všetkých čias

## Súpiska sezóny 2025/2026

## Slávni a Známi hráči pôsobiaci v klube
*  Ján Chovan
*  Karol Križan
*  Branislav Konrád
*  Tomáš Tomek
*  Milan Kužela (člen Siene slávy slovenského hokeja od roku 2004)
*  Jozef Bukovinský
*  František Hejčík
*  Miroslav Miklošovič
*  Peter Ölvecký
*  Andrej Kudrna
*  Vladimirs Mamonovs
*  Ľubomír Kolník
*  Peter Barinka
*  Marek Uram
*  Erik Weissmann
*  Juraj Faith
*  Tomáš Chrenko
*  Gergő Nagy
*  Miroslav Štefanka
*  Ondrej Štefanka
*  Ľubomír Hurtaj
*  Marek Dubec
*  Martin Frolík
*  Albín Podstavek
*  Pavel Kowalczyk
*  Martin Uhnák
*  Erik Čaládi
*  Martin Chovan
*  Ján Zlocha ml.
*  Michal Hudec
*  Lukáš Novák
*  Tomáš Török
*  Patrik Maier
*  Johannes Reichel
*  Jaroslav Svoboda
*  Andrej Sucharda
*  Joakim Lundström
*  Milan Kytnár
*  Matej Paulovič
*  Jozef Tibenský
*  Ossi Saarinen
*  Kamil Brabenec
*  Rastislav Špirko
*  Peter Ordzovenský
*  Matej Kristín
*  Maris Jass
*  Koba Jass
*  Sabahudin Kovačevič
*  Matthew Prapavessis
*  Marek Drtina
*  Václav Stupka
*  Branislav Fábry
*  Róbert Lantoši
*  Henrich Ručkay
*  Jakub Ručkay
*  Andrej Košarištan
*  Tomáš Urban
*  Eduard Šimun
*  Michal Novák
*  Patrik Števuliak
*  Patrik Rogoň
*  Andrej Hatala
*  Juraj Jurík
*  Filip Bajtek
*  Tomáš Pospíšil
*  Andreas Štrauch
*  Adam Zbořil
*  Samuel Hain
*  Aleksandar Magovac
*  Patrik Nechvátal
*  Matúš Holenda
*  Richard Ondrušek
*  Graeme Clarke
*  Brandt Clarke (2021 Vstupný draft NHL 8. miesto Los Angeles Kings)
*  Henri Kiviaho
*  Janne Seppänen
*  Steven Iacobellis
*  Tibor Varga
*  Chris Langkow
*  Juraj Šiška
*  Juraj Majdan
*  Peter Šišovský
*  Tomáš Klempa
*  Lukáš Kozák
*  Robby Jackson
*  Austin Farley
*  Ben Johnson
*  Mike Lee
*  Pavel Kantor
*  Roberts Mamčics
*  Juraj Bezúch
*  Adam Lapšanský
*  Juraj Mikúš
*  Tomáš Mikúš
*  Martin Mišiak (2023 Vstupný draft NHL 55. miesto Chicago Blackhawks)
*  Troy Loggins
*  Marc-Olivier Roy
*  Radek Prokeš
*  Albert Michnáč
*  Shawn Lalonde
*  Nick Ritchie
*  Christopher Gibson

## Slávni tréneri pôsobiaci v klube

*  Ladislav Lubina
*  Róbert Spišák
*  Ľubomír Hurtaj
*  Miroslav Chudý
*  Štefan Mikeš
*  Milan Jančuška
*  Miroslav Mosnár
*  Gergely Majoross
*  Karri Kivi
*  Miloš Holaň

## Pozri aj

* Slovenský zväz ľadového hokeja
* Tipos extraliga

## Externé odkazy
* Oficiálna stránka HC Nové Zámky

Kategória:Šport v Nových Zámkoch
Nové Zámky, HC MIKRON
HC MIKRON